CELEX: 31988S0381
Language: el
Date: 1988-02-10 00:00:00
Title: Απόφαση αριθ. 381/88/ΕΚΑΧ της Επιτροπής της 10ης Φεβρουαρίου 1988 που θεσπίζει τους όρους και τα κριτήρια εφαρμογής του άρθρου 7 της απόφασης αριθ. 194/88/ΕΚΑΧ για παράταση της ισχύος του συστήματος της επιτήρησης και ποσοστώσεων παραγωγής για ορισμένα προϊόντα της βιομηχανίας σιδήρου και χάλυβα

Avis juridique important

|

31988S0381

Απόφαση αριθ. 381/88/ΕΚΑΧ της Επιτροπής της 10ης Φεβρουαρίου 1988 που θεσπίζει τους όρους και τα κριτήρια εφαρμογής του άρθρου 7 της απόφασης αριθ. 194/88/ΕΚΑΧ για παράταση της ισχύος του συστήματος της επιτήρησης και ποσοστώσεων παραγωγής για ορισμένα προϊόντα της βιομηχανίας σιδήρου και χάλυβα  

Επίσημη Εφημερίδα αριθ. L 038 της 11/02/1988 σ. 0018 - 0020

***** ΑΠΟΦΑΣΗ αριθ. 381/88/ΕΚΑΧ ΤΗΣ ΕΠΙΤΡΟΠΗΣ  της 10ης Φεβρουαρίου 1988  που θεσπίζει τους όρους και τα κριτήρια εφαρμογής του άρθρου 7 της απόφασης αριθ. 194/88/ΕΚΑΧ για παράταση της ισχύος του συστήματος της επιτήρησης και ποσοστώσεων παραγωγής για ορισμένα προϊόντα της βιομηχανίας σιδήρου και χάλυβα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  την απόφαση αριθ. 194/88/ΕΚΑΧ της Επιτροπής της 6ης Ιανουαρίου 1988 για παράταση του συστήματος επιτήρησης και ποσοστώσεων παραγωγής για ορισμένα προϊόντα της βιομηχανίας σιδήρου και χάλυβα (1), και ιδίως το άρθρο 7,  Εκτιμώντας:  1. Αντικείμενο  Το άρθρο 7 της απόφασης αριθ. 194/88/ΕΚΑΧ αποσκοπεί στον περιορισμό στο 1 % κατ' ανώτατο όριο της απώλειας αναλογίας που υφίσταται επί δύο διαδοχικά τρίμηνα μια επιχείρηση, η οποία δεν επωφελείται ή επωφελείται σε σχετικά μικρότερο βαθμό από ότι το σύνολο των επιχειρήσεων της Κοινότητας από τις συμπληρωματικές ποσοστώσεις που χορηγήθηκαν σε εφαρμογή των άρθρων 14 και 14α της απόφασης αριθ. 194/88/ΕΚΑΧ.  Η διόρθωση πρέπει να εκφραστεί σε ποσοστώσεις ανά κατηγορίες, υπό τον όρο ότι η επιχείρηση υφίσταται, επίσης, απώλεια ύψους τουλάχιστον 1 % επί δύο διαδοχικά τρίμηνα για το σύνολο των κατηγοριών που παράγει.  Εναπόκειται στην Επιτροπή να θεσπίσει τους όρους και τα κριτήρια εφαρμογής που επιτρέπουν την υλοποίηση της αρχής που ορίζεται από το εν λόγω άρθρο.  2. Παραγωγές και ποσότητες αναφοράς  Οι παραγωγές και οι ποσότητες αναφοράς που πρέπει να λαμβάνονται υπόψη είναι αυτές που προκύπτουν από την εφαρμογή του άρθρου 6 της απόφασης αριθ. 194/88/ΕΚΑΧ συμπεριλαμβανομένων εκείνων που προκύπτουν από την εφαρμογή του άρθρου 4 παράγραφος 4, καθώς και των ανταλλαγών ή/και παραχωρήσεων και των προσαρμογών που εγκρίνονται από την Επιτροπή δυνάμει του άρθρου 13 και του άρθρου 15 της εν λόγω απόφασης.  3. Υπολογισμός των «ποσοστώσεων βάσης»  Οι «ποσοστώσεις βάσης» προκύπτουν αποκλειστικά από την εφαρμογή των ποσοστών μείωσης της παραγωγής στις παραγωγές και ποσότητες αναφοράς της επιχείρησης κατά τη διάρκεια των εξεταζόμενων τριμήνων.  4. Υπολογισμός των «τελικών ποσοστώσεων»  Οι «τελικές ποσοστώσεις» μιας επιχείρησης ορίζονται για την παραγωγή και τις παραδόσεις στην αγορά σε κατηγορία, ως το άθροισμα «ποσόστωση βάσης» + προσαρμογή, δυνάμει του άρθρου 14 ή 14α της απόφασης αριθ. 194/88/ΕΚΑΧ για το εξεταζόμενο τρίμηνο.  5. Δυνατότητα επιλογής για την εφαρμογή του άρθρου 7 της απόφασης αριθ. 194/88/ΕΚΑΧ  Η μέθοδος που πρέπει να ακολουθείται, προκειμένου να αποφασισθεί αν μια επιχείρηση είναι δυνατόν ή όχι να επιλεγεί για την εφαρμογή του άρθρου 7, είναι η ακόλουθη:  - Για κάθε επιχείρηση και για κάθε τρίμηνο, από το πρώτο τρίμηνο του 1988, ο λόγος του αθροίσματος των «ποσοστώσεων βάσης » της επιχείρησης και του αθροίσματος των «ποσοστώσεων βάσης» όλων των επιχειρήσεων της Κοινότητας για τις ίδιες κατηγορίες, συγκρίνεται προς το λόγο του αθροίσματος των «τελικών ποσοστώσεων» της επιχείρησης και του αθροίσματος των «τελικών ποσοστώσεων» όλων των επιχειρήσεων της Κοινότητας για τις ίδιες κατηγορίες.  - Αν η διαφορά μεταξύ του λόγου των «τελικών ποσοστώσεων» και του λόγου των «ποσοστώσεων βάσης» είναι αρνητική και υπερβαίνει το 1 % του λόγου των «ποσοστώσεων βάσης» επί δύο συνεχή τρίμηνα, πρέπει να υπολογισθούν οι αναγκαίες προσαρμογές προκειμένου η απώλεια να επανέλθει στο 1 % κατ' ανώτατο όριο σε καθεμία από τις κατηγορίες για κάθε τρίμηνο, εκφραζόμενη σε ποσοστώσεις παραγωγής και σε τμήμα των ποσοστώσεων αυτών που είναι δυνατόν να διατεθούν στην κοινή αγορά. Ωστόσο το άθροισμα των προσαρμογών ανά κατηγορία δεν είναι δυνατόν να ανέλθει, για το σύνολο αυτών των κατηγοριών, σε θετική διαφορά μεταξύ του λόγου των «τελικών ποσοστώσεων» και του λόγου των «ποσοστώσεων βάσης» ή, σε περίπτωση που είναι αρνητική, μικρότερη του 1 % κατ' απόλυτη τιμή. Οι προσαρμογές που υπολογίζονται κατ' αυτόν τον τρόπο πρέπει να κλιμακώνονται σε εύλογο χρονικό διάστημα, προκειμένου να δοθεί στην επιχείρηση η δυνατότητα να τις χρησιμοποιήσει με κατάλληλο τρόπο, αποφεύγοντας παράλληλα την ιδιαίτερα σημαντική συγκέντρωση των παραδόσεων στην αγορά σε βραχύ χρονικό διάστημα, γεγονός που θα προκαλούσε, ενδεχομένως, αναστάτωση στην αγορά. Με την κλιμάκωση σε δύο τρίμηνα ανάκτησης των δύο προηγούμενων τριμήνων αποφεύγονται τέτοιες αρνητικές συνέπειες.  - Ο προαναφερόμενος υπολογισμός επαναλαμβάνεται κάθε τρίμηνο, προκειμένου να επαληθευθεί αν η επιχείρηση πληροί τους όρους για την επιλογή της επί δύο διαδοχικά τρίμηνα και λαμβάνοντας υπόψη ότι το ευεργέτημα του άρθρου 7 της απόφασης αριθ. 194/88/ΕΚΑΧ δεν είναι δυνατόν να χορηγηθεί παρά μία μόνο φορά  ανά τρίμηνο. Σε περιπτώση που μια επιχείρηση δεν πληροί πλέον του όρους επιλογής της επί ένα τρίμηνο, η σειρά διακόπτεται για την εν λόγω επιχείρηση και δεν επαναλαμβάνεται παρά αφού συγκεντρωθούν εκ νέου οι προϋποθέσεις επί δύο διαδοχικά τρίμηνα.  6. Διαδικασία  Μετά τη λήξη κάθε τριμήνου, η Επιτροπή καταρτίζει τον πίνακα των επιχειρήσεων που είναι επιλέξιμες για το ευεργέτημα του άρθρου 7 της απόφασης αριθ. 194/88/ΕΚΑΧ. Προβαίνει αυτομάτως στη χορήγηση των συμπληρωματικών ποσοστώσεων που απορρέουν από την ενέργεια αυτή στις δικαιούχες επιχειρήσεις,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι παραγωγές και ποσότητες αναφοράς που λαμβάνονται υπόψη για την εφαρμογή του άρθρου 7 της απόφασης αριθ. 194/88/ΕΚΑΧ είναι αυτές που προκύπτουν από την εφαρμογή του άρθρου 6 της εν λόγω απόφασης, συμπεριλαμβανομένων εκείνων που προκύπτουν από την εφαρμογή του άρθρου 4 παράγραφος 4, καθώς και των ανταλλαγών ή/και παραχωρήσεων και των προσαρμογών που χορηγούνται από την Επιτροπή δυνάμει των άρθρων 13 και 15 της εν λόγω απόφασης.  Άρθρο 2  Οι «βασικές ποσοστώσεις», κατά την έννοια των άρθρων 3 και 4, ορίζονται σαν το αποτέλεσμα της εφαρμογής των ποσοστών μείωσης στις παραγωγές και ποσότητες αναφοράς της επιχείρησης κατά τη διάρκεια του εξεταζόμενου τριμήνου ή τριμήνων.  Άρθρο 3  Οι «τελικές ποσοστώσεις», κατά την έννοια του άρθρου 4, ορίζονται σαν το άθροισμα:  «Βασικές ποσοστώσεις» + προσαρμογή σύμφωνα με το άρθρο 14 της απόφασης αριθ. 194/88/ΕΚΑΧ  «Βασικές ποσοστώσεις» + προσαρμογή σύμφωνα με το άρθρο 14α της απόφασης αριθ. 194/88/ΕΚΑΧ.  Άρθρο 4  Η μεταβολή αναλογίας κατά τη διάρκεια ενός τριμήνου ανά κατηγορία και για το σύνολο των κατηγοριών που παράγει μια επιχείρηση, είναι ίση με τη διαφορά μεταξύ των ακόλουθων λόγων (1) και (2), που υπολογίζονται για το ίδιο τρίμηνο:  (1)  «Βασικές ποσοστώσεις» της επιχείρησης  x  100,00  «Βασικές ποσοστώσεις» για το σύνολο της Κοινότητας για την ή τις εν λόγω κατηγορίες  (2)  «Τελικές ποσοστώσεις» της επιχείρησης  x  100,00  «Τελικές ποσοστώσεις» του συνόλου της Κοινότητας για την ή τις εν λόγω κατηγορίες  Άρθρο 5  Το ευεργέτημα της εφαρμογής του άρθρου 7 της απόφασης αριθ. 194/88/ΕΚΑΧ χορηγείται στις επιχειρήσεις στις οποίες η διαφορά που υπολογίζεται για το σύνολο των κατηγοριών μεταξύ των λόγων (2) και (1) του άρθρου 4 της παρούσας απόφασης είναι αρνητική και υπερβαίνει το 1 % του λόγου (1) επί τουλάχιστον δύο διαδοχικά τρίμηνα.  Άρθρο 6  Ο υπολογισμός και η κατανομή των συμπληρωματικών ποσοστώσεων που χορηγούνται δυνάμει του άρθρου 7 της απόφασης αριθ. 194/88/ΕΚΑΧ, γίνονται χωριστά ανά κατηγορία για τις ποσοστώσεις παραγωγής και για το μέρος των ποσοστώσεων αυτών που μπορεί να παραδοθεί στην κοινή αγορά.  Άρθρο 7  Το ύψος των συμπληρωματικών ποσοστώσεων παραγωγής και τα μέρη των ποσοστώσεων αυτών που μπορούν να παραδοθούν στην κοινή αγορά, οι οποίες είναι δυνατόν να χορηγηθούν ανά κατηγορία δυνάμει του άρθρου 7 της απόφασης αριθ. 194/88/ΕΚΑΧ, υπολογίζεται κατά τρόπο ώστε ο λόγος των «τελικών ποσοστώσεων» της ενδιαφερόμενης επιχείρησης, συμπεριλαμβανομένων των συμπληρωματικών ποσοστώσεων που χορηγούνται δυνάμει του άρθρου 7 της απόφασης αριθ. 194/88/ΕΚΑΧ, προς τις «τελικές ποσοστώσεις» , για το σύνολο των επιχειρήσεων της Κοινότητας στην εν λόγω κατηγορία, να μην αποκλίνει πέραν του 1 % του ίδιου λόγου υπολογιζόμενου μεταξύ των «ποσοστώσεων βάσεων» της ενδιαφερόμενης επιχειρήσεως και των «ποσοστώσεων βάσεως» του συνόλου των επιχειρήσεων της Κοινότητας. Η διαφορά, ωστόσο, η οποία υπολογίζεται για το σύνολο των κατηγοριών μεταξύ των λόγων (2) και (1) του άρθρου 4, συμπεριλαμβανομένων των συμπληρωματικών ποσοστώσεων που χορηγούνται στην εν λόγω επιχείρηση δυνάμει του άρθρου 7 της απόφασης αριθ. 194/88/ΕΚΑΧ, πρέπει να παραμείνει αρνητική και να μην είναι κατ' απόλυτη τιμή κατώτερη του 1 %.  Άρθρο 8  Οι προσαρμογές που χορηγούνται δυνάμει του άρθρου 5 ισχύουν και μπορούν να χρησιμοποιηθούν από την δικαιούχο επιχείρηση, μετά το τελευταίο τρίμηνο, μέχρι το τέλος του δεύτερου τριμήνου για το οποίο έχει χορηγηθεί η προσαρμογή.  Άρθρο 9  Ο παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων. Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.  Βρυξέλλες, 10 Φεβρουαρίου 1988.  Για την Επιτροπή  Karl-Heinz NARJES  Αντιπρόεδρος  (1) ΕΕ αριθ. L 25 της 29. 1. 1988, σ. 1.